การยืดเส้นเพื่อคลายตะคริวที่ต้นขา เข้าใจถึงสาเหตุของการเป็นตะคริวที่ต้นขา ใช้วิธีการบำบัดแบบอื่นที่บ้าน
ก่อนที่คุณจะเริ่มรักษาตะคริวด้วยการยืดเส้น คุณจำเป็นต้องรู้ก่อนว่ากล้ามเนื้อส่วนไหนที่เป็นตะคริวอยู่ ต้นขามีกล้ามเนื้อหลายส่วนที่สามารถเป็นตะคริวได้ การรู้ว่ากล้ามเนื้อต้นขาหลักส่วนไหนที่เป็นตะคริวจะช่วยให้คุณยืดเส้นได้ประสิทธิภาพมากที่สุด ซึ่งปกติแล้วควรจะให้ผู้เชี่ยวชาญการดูแลสุขภาพเป็นผู้ทำให้ โดยเฉพาะ หมอ หรือนักบำบัดกายภาพ หรือครูฝึกส่วนตัว   เอ็นร้อยหวายจะอยู่ที่ด้านหลังของต้นขา และส่งผลกระทบกับการเคลื่อนไหวสะโพกและหัวเข่า ด้านบนสุดของเอ็นจะเชื่อมต่อกับกล้ามเนื้อสะโพกด้านหลังกระดูกสะโพก และด้านล่างสุดที่หัวเข่า   กล้ามเนื้อต้นขาด้านหน้าหรือควอดริเซ็บ (หรือที่เรียกกันว่า “กล้ามเนื้อกลุ่มควอด”) จะอยู่ที่ด้านหน้าของต้นขา และเป็นส่วนสำคัญที่ต่อมาจากหัวเข่า ควอดริเซ็บเป็นกล้ามเนื้อส่วนที่แข็งแรงที่สุดและมีไขมันน้อยที่สุดในร่างกาย ถ้าหากคุณเป็นตะคริวที่ด้านหลังของต้นขา ให้ยืดเส้นเอ็น ซึ่งคุณสามารถทำได้หลายวิธีเพื่อยืดเส้นเอ็นที่จะช่วยบรรเทาตะคริว  ใช้ผ้าเช็ดตัวหรือเข็มขัด นอนราบกับพื้น และยกขาข้างที่ปวดขึ้น เอาเข็มขัด หรือผ้าเช็ดตัวพันพาดฝ่าเท้าช่วงจมูกเท้าของคุณ จับปลายผ้าเช็ดตัวหรือเข็มขัด และค่อยๆ ดึงขาเข้าหาตัว คุณอาจจะใช้มือหนึ่งนวดเส้นเอ็นขณะที่ดึงขาเข้ามา หรือรอจนกระทั่งยืดเสร็จ  ถ้าคุณไม่สามารถนอนลงได้ ให้ยืดท่าเดียวกันด้วยเข็มขัดหรือผ้าเช็ดตัวขณะที่นั่ง การนั่งยืดขาออกไปและค่อยๆ ก้มตัวไปข้างหน้าจะให้ผลเช่นเดียวกับการนอน  อย่าฝืนยืดกล้ามเนื้อที่เป็นตะคริว ตึงมากเกินไป ค่อยๆ ดึงเข้ามาทีละนิด ค่อยเพิ่มการยืดมากขึ้นเมื่อขาของคุณเริ่มคลายตัว ระหว่างที่ยืดเส้น ให้ลองเดินไปรอบๆ ดูเพื่อช่วยผ่อนคลายเส้นเอ็นของคุณ ถ้าคุณเป็นตะคริวที่ด้านหน้าต้นขา ให้ยืดกล้ามเนื้อควอด ซึ่งมีอยู่วิธีหนึ่งที่ยืดได้ผลมากสำหรับกล้ามเนื้อควอดที่อาจช่วยบรรเทาตะคริวได้  ในการยืดกล้ามเนื้อต้นขาด้านหน้าที่เป็นตะคริว ให้ยืนขึ้น และค่อยๆ งอขาข้างที่เป็นตะคริวไปด้านหลังหาสะโพก (ก้น) ถ้าทำได้ให้จับเท้าของคุณและดึงเข้าหาก้นเพื่อยืดให้ตึงมากขึ้น  ดูให้แน่ใจว่าเข่าของคุณขนานกับต้นขาคุณ เพื่อที่คุณจะไม่ทำให้กล้ามเนื้อและเส้นเอ็นที่เข่าคุณเจ็บ คุณอาจใช้มือข้างหนึ่งช่วยนวดเอ็นขณะที่คุณดึงขาของคุณมาหาก้น หรือรอจนกระทั่งยืดเสร็จ   อย่าฝืนยืดกล้ามเนื้อที่เป็นตะคริว ตึงมากเกินไป ค่อยๆ ดึงเข้ามาทีละนิด ค่อยเพิ่มการยืดมากขึ้นเมื่อขาของคุณเริ่มคลายตัว ระหว่างที่ยืด ให้ลองเดินไปรอบๆ ดูเพื่อช่วยผ่อนคลายกล้ามเนื้อควอทของคุณ การออกกำลังกายเบาๆ จะช่วยยืดกล้ามเนื้อต้นขาที่เป็นตะคริวได้ การขยับตัวแบบปกติจะช่วยยืดกล้ามเนื้ออย่างเป็นธรรมชาติ และยังช่วยผ่อนคลายตัวคุณเองด้วย นอกจากนี้คุณอาจจะลองออกกำลังกายแบบอื่นๆ เช่น โยคะ  ให้ออกกำลังกายในกรณีที่คุณสามารถทำได้เท่านั้น อย่าฝืนตัวเอง ซึ่งมันอาจจะทำได้หลังจากการยืดสักเล็กน้อยแล้วเท่านั้น การออกกำลังกายที่ดีที่สุดที่จะช่วยยืดกล้ามเนื้อต้นขาของคุณได้คือการค่อยๆ เดิน ให้เดินก้าวขายาวๆ เพื่อที่คุณจะได้ใช้กล้ามเนื้อทั้งหมด   ลองทำโยคะเบาๆ มันอาจจะช่วยยืดกล้ามเนื้อได้เช่นกัน  หยินโยคะ และโยคะฟื้นฟู เป็นการปฏิบัติที่จะช่วยยืดและซ่อมแซมกล้ามเนื้อได้อย่างดี มันมีสาเหตุมากมายที่ก่อให้เกิดตะคริวต้นขา รวมถึงการไหลเวียนโลหิตที่ไม่ดี ความเหนื่อยล้าของกล้ามเนื้อ หาสาเหตุให้เจอว่าตะคริวที่คุณเป็นมันเกิดจากอะไร เพื่อจะได้ช่วยให้รักษาได้เร็วขึ้น  การไหลเวียนโลหิตที่ไม่ดีที่ขา หรือการออกกำลังโดยใช้ขามากเกินไป หรือการยืดไม่พอทั้งก่อนและหลังการออกกำลังกาย กล้ามเนื้ออ่อนล้า การขาดน้ำ การขาดแมกนีเซียม หรือโพแทสเซียม หรือเส้นประสาทที่โดนหนีบอยู่ก็สามารถก่อให้เกิดตะคริวที่ต้นขาได้หมด   คุณสามารถรักษาตะคริวที่ต้นขาส่วนใหญ่ได้ด้วยตัวเองที่บ้าน แต่สำหรับบางคน ตะคริวที่ต้นขาอาจเกิดจากการขาดแร่ธาตุ การทานอาหารเสริมแร่ธาตุคุณภาพดีก็จะเป็นประโยชน์ได้เช่นกัน ไม่จำเป็นว่าตะคริวจะต้องเกิดจากแค่ปัจจัยธรรมดาอย่างออกกำลังกายมากเกินไป หรือการนั่งไม่ถูกท่าเท่านั้น โรคบางอย่างเช่น พาร์กินสัน หรือเบาหวานก็สามารถทำให้คุณมีโอกาสเป็นตะคริวได้มากกว่าปกติเช่นกัน ถ้าการรักษาเองที่บ้านไม่ทำให้ตะคริวของคุณดีขึ้น ให้ไปพบแพทย์เพื่อตรวจดูว่าคุณไม่มีปัญหาสุขภาพอย่างอื่นที่ซ่อนอยู่  การตั้งครรภ์ก็สามารถทำให้เป็นตะคริวต้นขาได้เช่นกัน  การติดสุราอาจทำให้กล้ามเนื้อต้นขาของคุณเกร็ง  การขาดน้ำอาจทำให้เป็นตะคริวต้นขาได้  โรคพาร์กินสันสามารถทำให้เกิดตะคริวที่ต้นขาได้เช่นกัน  ความผิดปกติของต่อมไร้ท่อ เช่น เบาหวาน และภาวะขาดไทรอยด์ฮอร์โมนก็ก่อให้เกิดตะคริวที่ต้นขาได้เช่นกัน  ความผิดปกติของกล้ามเนื้อร่วมประสาท เช่น โรคเส้นประสาท ก็อาจทำให้ต้นขาเป็นตะคริวได้ เพียงแค่เป็นโรคบางอย่างก็อาจทำให้คุณเป็นตะคริวได้แล้ว แต่การกินยาบางตัวทำให้คุณมีแนวโน้มมากยิ่งกว่าที่จะทำให้กล้ามเนื้อเกร็ง การรู้ว่ายาตัวใดบ้างที่สามารถทำให้เกิดตะคริวได้ จะช่วยให้คุณหรือหมอของคุณระบุสาเหตุของการเป็นตะคริวได้ง่ายขึ้น และสามารถตัดสินใจเลือกวิธีการรักษาที่ดีที่สุดได้   ยาขับปัสสาวะ เช่น Lasix สามารถทำให้คุณมีแนวโน้มเป็นตะคริวต้นขาได้มากขึ้น  ยา Aricept สำหรับโรคอัลไซเมอร์อาจก่อให้เกิดตะคริวต้นขาได้   ยา Procardia สำหรับโรคหลอดเลือดหัวใจตีบ และความดันโลหิตสูงอาจทำให้คุณเป็นตะคริวที่ขาได้  ยาพ่น Proventil หรือ Ventolin สำหรับโรคหอบหืด อาจทำให้คุณมีความรู้สึกไวมากขึ้นกับการเป็นตะคริวที่ต้นขา  ยา Tasmar สำหรับโรคพาร์กินสันสามารถก่อให้เกิดตะคริวที่ต้นขาได้เช่นกัน   การทานยากลุ่ม Statin เพื่อลดคอเลสเตอรอล เช่น Crestor และ Lipitor อาจก่อให้เกิดตะคริวที่ต้นขาได้ การนวดเป็นหนึ่งในวิธีที่ได้ผลดีที่ช่วยกำจัดตะคริวเพราะมันช่วยเพิ่มการหมุนเวียนของเนื้อเยื้อของกล้ามเนื้อ ผสานกับการยืดกล้ามเนื้อ การนวดจะช่วยบรรเทาอาการเจ็บปวดของตะคริวกล้ามเนื้อได้อย่างเร็ว ขณะเดียวกันก็เป็นการผ่อนคลายไปด้วย  นวดต้นขาส่วนที่กล้ามเนื้อเป็นตะคริว ค่อยๆ กดบริเวณนั้นอย่างเบามือ และค่อยๆ เพิ่มแรงกดถ้าไม่เจ็บ ตัวกลิ้งที่เป็นโฟมก็เป็นอีกหนึ่งวิธีที่ได้ผลในการนวดต้นขา โฟมกลมๆ เหล่านี้จะช่วยให้คุณคลายกล้ามเนื้อที่เจ็บอยู่ด้วยการออกแรงกดลงไป นอกจากนี้คุณยังสามารถหาหมอนวดมาช่วยรักษาตะคริวที่ต้นขาได้เช่นกัน หมอนวดมีความสำคัญมากเพราะพวกเขาจะรู้ดีที่สุดว่ากล้ามเนื้อส่วนไหนที่เจ็บ และยังรู้ด้วยว่ากล้ามเนื้อส่วนไหนที่จะอักเสบตามมาได้จากการบาดเจ็บหรือเป็นตะคริวของกล้ามเนื้อส่วนแรก การนวดสลายพังผืด การนวดปลายประสาทกับเซลล์กล้ามเนื้อ และการนวดตำรับสวีเดนเป็นการนวดที่ได้ผลดีที่สุดในการรักษาตะคริว ให้บอกหมอนวดว่าคุณกำลังมีปัญหาตะคริวกิน เพื่อที่พวกเขาจะได้ไม่นวดกล้ามเนื้อของคุณแรงจนเกินไป การใช้ความร้อนบนตะคริวอาจเป็นวิธีที่มีประสิทธิภาพสุดยอดในการช่วยผ่อนคลายการตึงของกล้ามเนื้อ และบรรเทาอาการปวด นอกจากนี้ยังช่วยผ่อนคลายตัวคุณเอง ซึ่งจะช่วยลดอาการตึงของกล้ามเนื้อได้ดี คุณอาจใช้แผ่นประคบร้อน หรือจะใช้น้ำอุ่นในการรักษาก็ได้ มีตัวเลือกหลายวิธีมากมายที่คุณสามารถเลือกใช้ได้เพื่อกำจัดตะคริวที่ต้นขา  การอาบน้ำอุ่น หรือแช่น้ำอุ่นจะช่วยให้คุณรู้สึกผ่อนคลาย และช่วยลดความเจ็บปวดของตะคริวที่กล้ามเนื้อ ความร้อนจากน้ำยังช่วยกระตุ้นการไหลเวียนของเลือดให้ไหลเวียนบริเวณนั้น   ใช้ดีเกลือฝรั่ง (Epsom salt) ใส่ไปในน้ำอุ่นขณะอาบน้ำ จะช่วยผ่อนคลายตะคริวได้เช่นกัน  เติมน้ำร้อนใส่ขวด หรือหาแผ่นประคบร้อน และวางไว้บนบริเวณที่เป็นตะคริวที่ต้นขาของคุณ ยานวดแบบร้อนที่ไม่จำเป็นต้องมีใบสั่งยาก็สามารถช่วยบรรเทาอาการตะคริวที่กล้ามเนื้อและผ่อนคลายบริเวณที่ปวดได้ ผลการวิจัยหลายชิ้นชี้ว่าการได้รับสารอาหารบางชนิดน้อยเกินไป เช่น โพแทสเซียม และแคลเซียมอาจก่อให้เกิดตะคริวที่กล้ามเนื้อได้ อย่าลืมทานอาหารที่มีสารอาหารเหล่านี้อย่างเพียงพอ ซึ่งจะช่วยลดโอกาสในการเป็นตะคริวได้  พยายามกินกล้วย และส้มเยอะๆ เพื่อที่จะได้รับโพแทสเซียม  การกินข้าวกล้อง อัลมอนด์ และอโวคาโดจะช่วยให้แมกนีเซียมกับคุณ   คุณสามารถทานโยเกิร์ต นม และผลิตภัณฑ์ที่ทำจากนมอื่นๆ รวมไปถึงผักต่างๆ เช่น ผักโขม เพื่อเพิ่มแคลเซียมให้ร่างกาย  การเป็นตะคริวที่กล้ามเนื้ออาจเป็นสัญญาณที่บ่งบอกถึงการขาดแร่ธาตุ การทานอาหารเสริมวิตามินรวมจะเป็นประโยชน์ต่อร่างกายคุณอย่างมาก ยังไม่เคยมีการวิจัยที่สรุปแน่ชัดว่าการขาดน้ำกับตะคริวที่ขามีความเกี่ยวข้องกันอย่างไร แต่มีหลักฐานบางอย่างที่ชี้ว่า การดื่มน้ำไม่เพียงพออาจทำให้เกิดตะคริวที่กล้ามเนื้อต้นขา อย่าลืมดื่มน้ำให้เพียงพอตลอดวัน เพราะมันจะช่วยลดการเป็นตะคริวที่ขาได้ การดื่มน้ำเปล่านั้นเป็นเพียงแค่เพื่อทำให้ร่างกายของคุณไม่ขาดน้ำ แต่ถ้าคุณอยากได้รสชาติเพิ่ม ให้ลองเครื่องดื่มเกลือแร่ หรือน้ำผลไม้ควบคู่ไปกับน้ำเปล่าตลอดวัน การนอนบนเตียงและเอาผ้าห่มรัดตัวแน่นในบางท่า เช่น นอนคว่ำ อาจทำให้อาการตะคริวกล้ามเนื้อแย่ลง ให้คลายผ้าห่มออกสักเล็กน้อย และนอนตะแคงข้างจะช่วยลดการเกิดตะคริวได้  ผ้าปูเตียงแบบเรียบๆ อาจไปจำกัดการเคลื่อนไหวของเท้าและขาคุณได้ คุณอาจจะถอดออกจากเตียงก็ได้  การนอนตะแคงข้างโดยให้หัวเข่างอเล็กน้อยพอเหมาะสมจะช่วยลดอาการตะคริวที่ต้นขา  การนอนในท่าที่หัวนิ้วโป้งเท้าชี้ลงด้านล่างอาจทำให้ตะคริวแย่ลง ถ้าหากวิธีอื่นๆ ไม่ช่วยอาการตะคริวของคุณ หรือคุณยังเจ็บไม่หายสักที ให้ลองหายาบรรเทาอาการปวดที่ไม่ต้องใช้ใบสั่งยา หรือซื้อยาคลายกล้ามเนื้อถ้ามีใบสั่งยาดู ถ้าหากอาการเจ็บปวดของคุณเรื้อรัง หรือเป็นตะคริวเรื้อรัง ให้ปรึกษาแพทย์เพื่อหาสาเหตุที่แท้จริง  ทานยาแก้อักเสบแบบที่ไม่มีสเตอรอยด์เพื่อลดอาการอักเสบของกล้ามเนื้อ ปรึกษาหมอเกี่ยวกับการใช้ยาคลายกล้ามเนื้อ เช่น Flexeril (cyclobenzaprine) เพื่อช่วยคลายการหดตัวของกล้ามเนื้อและตะคริว แหล่งข้อมูลทางการแพทย์ทางเลือกบางแห่งแนะนำให้กินยาควินินเพื่อรักษาตะคริวกล้ามเนื้อต่างๆ แต่การรักษาเช่นนี้เป็นอันตราย และอาจก่อให้เกิดปัญหาสุขภาพร้ายแรงตามมาได้ รวมถึง ภาวะหัวใจเต้นผิดจังหวะ อาการคลื่นไส้ ปวดหัว หูอื้อ ให้พยายามหลีกเลี่ยงซะถ้าเป็นไปได้
หาให้พบว่ากล้ามเนื้อส่วนไหนของต้นขาที่เป็นตะคริว. ยืดเส้นเอ็นของคุณ. ยืดกล้ามเนื้อควอด. ออกกำลังกายเบาๆ. หาสาเหตุของการเป็นตะคริวต้นขา. ลองหาดูว่ามีโรคทางการแพทย์อะไรที่อาจก่อให้เกิดตะคริวได้หรือเปล่า. ให้ระวังการทานยาที่อาจก่อให้เกิดตะคริวต้นขาได้. นวดต้นขาของคุณ หรือไปนวดตามร้านโดยมืออาชีพ. ใช้ความร้อนช่วยผ่อนคลายกล้ามเนื้อของคุณ และค่อยๆ บรรเทาอาการปวด. ระวังเรื่องอาหารการกินของคุณ. ดื่มน้ำ. นอนตะแคง และไม่นอนเอาผ้าห่มรัดตัวเกินไป. ลองใช้ยาบรรเทาแก้ปวด หรือยาคลายกล้ามเนื้อ. อย่ากินยาควินิน.
https://www.wikihow.com/Get-Rid-of-a-Thigh-Cramp https://www.wikihow.com/Get-Rid-of-a-Thigh-Cramp https://www.wikihow.com/Get-Rid-of-a-Thigh-Cramp
Stretching Out Thigh Cramps Understanding the Causes of Thigh Cramps Using Other Home Remedies